‘Pelat’, de Joan Català, al festival de teatre de carrer ‘Alles muss raus’ d’Alemanya - Actualitat - Institut Ramon Llull – Llengua i cultura catalanes
Escèniques. Kaiserlautern, 15/07/2017 ‘Pelat’, de Joan Català, al festival de teatre de carrer ‘Alles muss raus’ d’Alemanya
Joan Català ofereix dues actuacions de la seva primera creació artística, ‘Pelat’, els dies 15 i 16 de juliol a l’”Alles muss raus!’, l’únic festival de teatre de carrer d’Alemanya, que té lloc a la ciutat de Kaiserlautern. Compartiu Imatges Vídeo Nascut a Barcelona el 1978, Joan Català s’ha format paral·lelament en dansa contemporània i en els llenguatges propers al moviment com el teatre de gest o de pallasso. Ho ha fet de la mà de reconeguts professionals internacionals com Mal Pelo, Michel Dellaire, Iñaki Azpillaga o Àngels Margarit, a més d’actuar en companyies com La Fura dels Baus.
L’artista s’ha convertit en una de les puntes de llança del nou circ fet a Catalunya i ha actuat en festivals de mig món, des de la Fira de Tàrrega i el Mercat de les Flors fins al Montréal Cirque Festival de Canadà -on va oferir quatre representacions el juliol passat- o el Greenwich+Docklands International Festival de Londres.
Enguany se celebra l’onzena edició de l’‘Alles muss raus”’, que té lloc del 14 al 16 de juliol a Kaiserlautern, al sud-oest d’Alemanya. Es tracta de l’únic festival de teatre de carrer del país i busca convertir-se en un esdeveniment cultural referent d’inclusivitat per a tot tipus de públic. A més, aquest any estrena nous espais i artistes i té l’objectiu d’utilitzar llenguatge senzill per tal que tothom en pugui gaudir i creixi encara més el nombre de públic. El festival preveu l’assistència d’un total de 200 artistes en els seus escenaris.
A l’”Alles muss raus!” l’artista hi porta l’espectacle ‘Pelat’, estrenat a FiraTàrrega 2013, a través del qual proposa un espectacle que esborra les fronteres entre la dansa, el circ i el teatre, i també entre l’artista i els espectadors. El treball és un diàleg corporal entre l’artista i un llarg tronc que vol simbolitzar la relació entre l’home i la naturalesa i evocar l’època del treball artesanal.
‘Pelat’ li ha merescut diversos premis a Català, com el primer Premi del jurat al Millor Espectacle de carrer (2014) al festival Miramiro de Gant, a Bèlgica, i el dels premis Zirkolika 2013. Actuacions de 'Pelat':
Dissabte 15 de juliol / 16h – Stiftplatz
Diumenge 16 de juliol / 14h – Stiftplatz
Ciutat de Kaiserlautern, Alemanya
Més informació del festival 'Alles muss raus!'
notícies relacionades 29/07/2017. Artistes catalans al Gauklerfest de Coblença
El festival alemany Gauklerfestung té lloc del 28 al 30 de juliol a la ciutat de Coblen&...
27/07/2017. Les companyies Insòlits i PakiPaya participen en la 26a edició de l’”Olala Festival” de Linz
L’”Olala International Street Theatre Festival’, amb més de 25 anys de traj...
aboutcatalans actes culturals AFC aftermath Agrupación Señor Serrano Albert Quesada Albert Serra Àlex Susanna Alicia Giménez Bartlett Ambivalence(S) amor amparanoia amparo sánchez Andorra Anglo-Catalan Society antologia poètica Antoni Tàpies Antoni Vidal Ferrando Any Espriu Any Granados Any Llull Arco arquitectura Arquitectures Empeltades arts visuals Autopistes Balears Barcelona Beijing Belgrad Berlín Biennal de Munic Biennal de Venècia BJDW Born Calixto Bieito campus Campus Universitari Canes Cannes care santos Carlos Zanón català Catalan Circus Catalan Sounds catalanística Catalunya Catalunya del Nord cccb CEC notes de premsa 17/01/2017. Catalunya i les Balears, protagonistes del festival de teatre infantil i juvenil Momix 2017
El festival de teatre infantil i juvenil Momix –que celebra la seva 26ena edició del 26...
25/10/2016. Focus català al Festival Internacional de teatre d’objectes Theater der dinge de Berlín Tres companyies catalanes estrenaran les seves obres a Alemanya dins el Theater der Dinge, el festiv...